210. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 332 της 24/30 Αυγ. 1993 (ΦΕΚ Α΄ 142) Οργάνωση, διάρθρωση και αρμοδιότητες της Υπηρεσίας Μεταπτυχιακών Σπουδών και Έρευνας της Κεντρικής Υπηρεσίας του Υπουργείου Εθνικής Παιδείας και Θρησκευμάτων. Έχοντας υπόψη: 1.Τις διατάξεις της παρ. 2 του άρθρ. 19 του Νόμ. 2083/92 «Εκσυγχρονισμός της Ανώτατης Εκπαίδευσης» (Α΄ 159). 2.Τις διατάξεις του Π.Δ. 147/76 «Περί του Οργανισμού της Κεντρικής Υπηρεσίας του Υπουργείου Εθνικής Παιδείας και Θρησκευμάτων», όπως τροποποιήθηκε και ισχύει (Α’ 56). 3.Τις διατάξεις του άρθρ. 5 του Νόμ. 2085/92 ρύθμιση θεμάτων οργάνωσης, λειτουργίας και προσωπικού της Δημόσιας Διοίκησης και άλλες διατάξεις» (Α’ 170). Σελ. 44,524 Τεύχος 1224-Σελ. 62 4.Τις διατάξεις του άρθρ. 19 παρ. 2 του Νόμ. 1735/1987 (Α΄ 195). 5.Την αριθ. Η/9066/27.12.89 κοινή υπουργική απόφαση «Μετονομασία και ανασυγκρότηση ενιαίων διοικητικών τομέων στην Κ.Υ . του ΥΠΕΠΕΘ» (Β’ 928). 6.Τις διατάξεις του άρθρ. 29Α του Νόμ. 1558/1986, όπως το άρθρο αυτό προσετέθη με το άρθρ. 27 του Νόμ. 2081/92 (Α’ 154). 7.Το γεγονός ότι από τις διατάξεις αυτού του δ/τος προκαλείται δαπάνη περίπου 265.200 σε εξαμηνιαία βάση για το τρέχον οικονομικό έτος και 530.400 περίπου για καθένα από τα επόμενα οικον. έτη. Η ανωτέρω δαπάνη θα καλυφθεί από Κ.Α. 5214 του φορέα 110 του προϋπολογισμού του Υπουργείου Εθνικής Παιδείας και Θρησκευμάτων, έτους 1993, στον οποίο έχει εγγραφεί σχετική πίστωση. 8.Την αριθ. 541/1993 γνωμοδότηση του Συμβουλίου της Επικρατείας, με πρόταση των Υπουργών Προεδρίας της Κυβέρνησης και Εθνικής Παιδείας και Θρησκευμάτων, αποφασίζουμε: Οργάνωση - Διάρθρωση Άρθρ.1.-Η Υπηρεσία Μεταπτυχιακών Σπουδών και Έρευνας που προβλέπεται από το άρθρ. 19 του Νόμ. 2083/92 οργανώνεται και λειτουργεί σε επίπεδο Διεύθυνσης και διαρθρώνεται στα ακόλουθα Τμήματα: α)Τμήμα Ερευνητικής Πολιτικής, β)Τμήμα Μεταπτυχιακών Σπουδών, γ)Τμήμα Οικονομικής Διαχείρισης, δ)Τμήμα Διοικητικής Υποστήριξης. 2.Η Υπηρεσία Μεταπτυχιακών Σπουδών και Έρευνας ανήκει στον Ενιαίο διοικητικό τομέα Τριτοβάθμιας Πανεπιστημιακής Εκπαίδευσης. 32.Α.α.206-210 Κεντρική Υπηρεσία Αρμοδιότητες Άρθρ.2.-Οι αρμοδιότητες της Υπηρεσίας Μεταπτυχιακών Σπουδών και Έρευνας, όπως αυτές ορίζονται από τις διατάξεις της παρ. 1 του άρθρ. 19 του Νόμ. 2083/1992 κατανέμονται μεταξύ των Τμημάτων, ως εξής: Τμήμα Α΄ Ερευνητικής Πολιτικής: Θέματα που αφορούν: α)Στη μέριμνα για την κατάρτιση, έγκριση και προκήρυξη του ετήσιου προγράμματος ερευνών, στην παραλαβή, αξιολόγηση, καθορισμό ύψους χρηματοδότησης και ανάθεση εκτέλεσης ερευνητικών προγραμμάτων, στη μελέτη και εισήγηση κάθε αναγκαίου μέτρου για την επιστημονική και τεχνολογική έρευνα αρμοδιότητας ΥΠΕΠΘ. β)Στη συνεργασία για θέματα έρευνας με οργανισμούς της ημεδαπής και της αλλοδαπής, ερευνητικά ιδρύματα εσωτερικού και εξωτερικού, την Επιτροπή Ειδικού Λογαριασμού Έρευνας των ΑΕΙ, τα Ερευνητικά Πανεπιστημιακά Ινστιτούτα, τη Γενική Γραμματεία Έρευνας και Τεχνολογίας και άλλους φορείς του δημόσιου ή του ιδιωτικού τομέα. γ.Την εισήγηση για το διορισμό εθνικών εκπροσώπων και εμπειρογνωμόνων στις επιτροπές της ΕΟΚ και άλλους διεθνείς οργανισμούς όταν έχουν σχέση με έρευνα, τεχνολογία και μεταπτυχιακές σπουδές καθώς και την εισήγηση για την ενίσχυση διεθνών συνεδρίων που διοργανώνονται από τα Α.Ε.Ι.. Τμήμα Β’ Μεταπτυχιακών Σπουδών: Θέματα που αφορούν στη μελέτη και εισήγηση για την έκδοση της απόφασης για τον καθορισμό προτεραιοτήτων χρηματοδότησης των προγραμμάτων μεταπτυχιακών σπουδών, στη μέριμνα για την έγκριση των προγραμμάτων μεταπτυχιακών σπουδών (Π.Μ.Σ.) και της ίδρυσης Ερευνητικών Πανεπιστημιακών Ινστιτούτων και τέλος στη μελέτη και εισήγηση για τη ρύθμιση οποιουδήποτε θέματος που αναφέρεται στην οργάνωση και λειτουργία των μεταπτυχιακών σπουδών. Τμήμα Γ’ Οικονομικής Διαχείρισης: Θέματα που αφορούν στη μέριμνα για την κατάρτιση του ετήσιου προϋπολογισμού της Υπηρεσίας και την κατανομή του για επί μέρους δραστηριότητες, τη διοικητική και διαχειριστική διεκπεραίωση των κονδυλίων, που διατίθενται για το Πρόγραμμα Ερευνών καθώς και για τη χρηματοδότηση των Π.Μ.Σ., τη φροντίδα για την εκκαθάριση των αμοιβών και αποζημιώσεων των μελών του Διαπανεπιστημιακού Συμβουλίου Έρευνας των μελών των επιτροπών στα πλαίσια του Προγράμματος Ερευνών, των μελών των επιτροπών και του επιστημονικού προσωπικού που προσφέρουν τις υπηρεσίες τους στην Υπηρεσία Μεταπτυχιακών Σπουδών και Έρευνας, καθώς και στη διεκπεραίωση κάθε άλλου οικονομικής φύσεως θέματος, που άπτεται των αρμοδιοτήτων της Διεύθυνσης. Τμήμα Δ’ Διοικητικής Υποστήριξης: Θέματα που αφορούν στη συγκρότηση του Διαπανεπιστημιακού Συμβουλίου Έρευνας (Δ.Σ.Ε) των Επιτροπών κατάρτισης, χρηματοδότησης, προκήρυξης, έγκρισης και αξιολόγησης των Ερευνητικών Προγραμμάτων, τη διοικητική και γραμματειακή υποστήριξη του Δ.Σ.Ε., των Επιτροπών του «Προγράμματος Ερευνών», τον προγραμματισμό και μέριμνα για την οργάνωση των συνεδριάσεων του Δ.Σ.Ε. και των οικείων επιτροπών, τη διακίνηση της αλληλογραφίας της υπηρεσίας και τη διεκπεραίωση κάθε άλλου διοικητικής φύσεως Θέματος της Διεύθυνσης. Προϊστάμενοι Άρθρ.3.-α)Προϊστάμενος της Υπηρεσίας Μεταπτυχιακών σπουδών και Έρευνας προΐσταται υπάλληλος του κλάδου ΠΕ1 Διοικητικού της Κεντρικής Υπηρεσίας του Υπουργείου Εθνικής Παιδείας και Θρησκευμάτων με βαθμό Διευθυντή Α’ ή Β’. β)Προϊστάμενοι των τμημάτων της ορίζονται υπάλληλοι του κλάδου ΠΕ1 Διοικητικού της Κεντρικής Υπηρεσίας του Υπουργείου Εθνικής Παιδείας και Θρησκευμάτων με βαθμό Τμηματάρχη Α’ ή Β’. 